NaiveNeuron/SloPal huggingface dataset:
Hrušovský, Pavol, podpredseda NR SR (2011-05-26):
Nie je, ale vás určite počúvajú, pán kolega. Oni sú na výbore pre financie a sociálne veci. Ma informovali páni ministri, keď odchádzali z rokovacej sály. Nech sa páči.
Bugár, Béla, podpredseda NR SR (2019-06-26):
Prezentujme sa a hlasujme. (Hlasovanie.) Prítomných 142 poslancov, za 109, proti 13, zdržalo sa 20 poslancov. Návrh vládny sme schválili. Teraz prosím pána poslanca Nemkyho, aby uviedol hlasovanie v druhom čítaní o vládnom návrhu zákona, ktorým sa mení a dopĺňa zákon č. 385/2000 Z. z. o sudcoch a prísediacich (tlač 1428). (Hlasovanie o vládnom návrhu zákona, ktorým sa mení a dopĺňa zákon č. 385/2000 Z. z. o sudcoch a prísediacich a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony , tlač 1428.)
Petrák, Ľubomír, poslanec NR SR (2020-04-29):
Ďakujem pekne za všetky faktické poznámky. Ja chcem oceniť veľmi konštruktívny tón, ktorý zaznel aj v reakcii na moje faktické poznámky. Ja som sa nesnažil byť konfrontačný takisto vo svojom vystúpení a oceňujem aj všetky vystúpenia kolegov, ktorí zazneli v oblasti školstva, lebo vnímal som ich ako vecné vystúpenia, ktoré posúvajú alebo môžu posúvať v tomto volebnom období slovenské školstvo dopredu, a budem rád, keď zotrváme v tomto tóne. Pán kolega Gyimesi, a neviem, kto bola, pani kolegyňa Pleštinská, či kto ako reagoval na mňa, pokiaľ ide o národnostné školstvo, ako prichádza tu k určitému nepochopeniu, lebo ja neútočím na národnostné školy na Slovensku, ja som celé obdobie v predchádzajúcom období robil všetko preto, aby došlo k zachovaniu status quo slovenského národnostného školstva. Ja sám celý život žijem na národnostne zmiešanom území a nie som ani blázon, ani samovrah, proste že by som si vytváral konflikty so svojimi spolubývajúcimi na jednom území, kde máme neuveriteľne korektné vzťahy preto, lebo fungujeme na normálnom občianskom princípe a hľadáme porozumenie jeden u druhého. Ja som len poukazoval na to, že ak hovoríme o tom – a vy hovoríte tiež alebo povedali ste, že je problém, aby sa deti týmto spôsobom naučili adekvátne slovenský jazyk, teda spôsobom podľa súčasných osnov, a s tým ja súhlasím. Ja nemám nič proti tomu, že sa zavedie slovenčina ako druhý jazyk, teda, teda, že sa bude vyučovať ako cudzí jazyk, ale potrebujem v tom prípade mať garancie, že je to s cieľom zlepšenia ovládania slovenského jazyka, lebo tento jazyk je ten prvok, ktorý nás na Slovensku zjednocuje a je to, je to ten prvok kohézie, je to prvok občianskej spoločnosti, ktorý jednoznačne musíme posilniť.
Ľ. Vážny, minister dopravy, pôšt a telekomunikácií SR: (2009-10-29):
Predkladaná novelizácia zákona o cestnej doprave v porovnaní s doterajšou právnom úpravou upravuje procesné postupy a kompetencie príslušných orgánov, ktoré vyplývajú z nariadení o službách vo verejnom záujme v železničnej a cestnej osobnej doprave a sú nevyhnutné pre ich aplikáciu v praxi. Spresňuje financovanie služieb vo verejnom záujme, novo upravuje niektoré povinnosti v súvislosti s prepravou nebezpečných vecí, novo upravuje určovanie cestovného v pravidelnej autobusovej doprave a obsahuje niektoré legislatívnotechnické a ďalšie úpravy, ktorých potrebu si vyžiadala nejednotná aplikácia niektorých ustanovení zákona v praxi. Samotný zákon nebude mať vplyv na príjmy a výdavky samosprávy, návrh zákona nebude mať dopad na štátny rozpočet, zákon nebude mať priame dopady na obyvateľstvo ani nijaký priamy environmentálny vplyv a vplyv na zamestnanosť. Návrh zákona je v súlade s Ústavou Slovenskej republiky, platným právnym poriadkom Slovenskej republiky, ako aj medzinárodnými zmluvami, ktorými je Slovenská republika viazaná. S pozmeňujúcimi a doplňujúcimi pripomienkami k návrhu zákona, ktoré boli uplatnené na rokovaniach výborov Národnej rady Slovenskej republiky, ako aj v gestorskom výbore Národnej rady Slovenskej republiky pre hospodársku politiku, súhlasím. Vážené panie poslankyne, páni poslanci, dovoľte mi požiadať vás o podporu a schválenie predmetného zákona a jeho postúpenie do ďalšieho konania. Ďakujem za pozornosť, skončil som.
Pellegrini, Peter, predseda NR SR (2015-10-01):
Ďakujem pekne, pán predseda, vyčerpali sme pätnásťminútový limit, ktorý je určený na odpovede, ktoré boli položené vám. Budeme pokračovať odpoveďami, odpoveďami členov vlády na otázky poslancov podľa vyžrebovaného poradia. Prvá otázka je od pána poslanca Juraja Blanára a je adresovaná ministrovi práce, sociálnych vecí a rodiny Slovenskej republiky Jánovi Richterovi a znie: „Slovenská republika vyhrala spor s Európskou komisiou ohľadom vyplácania vianočného príspevku k dôchodku a príspevkov týkajúcich sa zdravotného postihnutia mimo Slovenska. Vážený pán minister, mohli by ste nás informovať o vyhratých súdnych sporoch?“ Nech sa páči, máte slovo a zároveň nám oznámte, kedy svoju odpoveď ukončíte. Ďakujem.
Mikloško, Jozef, poslanec NR SR (2014-02-07):
Ja som tam bol, ja som tam bol naozaj napísaný veľmi dlho, ste si nevšimli, pani podpredsedníčka, naozaj. To je krátka vec v záujme všetkých.
Baránik, Alojz, poslanec NR SR (2017-04-05):
Ďakujem pekne. Aj za náš klub uvediem aspoň to, čo by malo byť zjavné, a teda že nielen skutočnosť, že jednoducho to tak nie je, ale aj to, čo sám pán kolega Kotleba uviedol pred chvíľou, predtým ako vystúpil, je dôkazom toho, že SaS rozhodne nie je riadená niekým z koalície. Predpokladám, že pán kolega Kotleba tieto slová uviedol len preto, aby to mohol prezentovať pre tú časť svojich voličov, ktorá takýmto báchorkám všelijakým uverí. Ďakujem.
Mikulec, Roman, minister vnútra SR (2022-03-30):
Ďakujem pekne za slovo. Budem sa snažiť reagovať len na tie konštruktívne témy, ktoré tu boli otvorené. Ale, pán Beluský, vidím, že tu nie je. Pýtal sa na ozbrojené sily a stany a materiál, prečo ozbrojené sily alebo prečo sme to nezobrali od ozbrojených síl. Samozrejme, že ozbrojené sily sú súčasťou celého tohoto a ja im za to aj touto cestou ďakujem. Od začiatku spolu úzko spolupracujeme a aj materiál, ktorý mali k dispozícii aj ozbrojené sily, bol vydaný. Takisto ako materiál, ktorý bol k dispozícii Hasičskému a záchrannému zboru a iným zložkám, bol vydaný, bol v teréne. Okrem toho, že boli mnohé stany covidové ešte a sú v nemocniciach, mnohé stany boli, samozrejme, na hraničných prechodoch, vo vnútrozemí, tam, kde to bolo potrebné. Ale, bohužiaľ, tie limity naozaj, vzhľadom na to, že predchádzajúca vláda neurobila nič v tom, aby, aby tie mnohé moduly boli doplnené, tak boli také, aké sú. Takže to k pánu Beluskému. A, pán Vážny, áno, na rozdiel od vás, ktorí ste dvanásť rokov mohli s tým niečo urobiť a neurobili ste absolútne nič, čo sa týka dobrovoľníkov, my dnes máme zákon o dobrovoľníctve, o ktorom hovoríme. A kde áno, budeme riešiť tieto veci aj systémovo. Ale už dnes organizácie, samozrejme, cez okresné úrady, cez príkazy na vykonanie záchranných prác si môžu uplatňovať výdavky, ktoré im s tým vznikli. Takisto samospráva, obce, mestá a všetky tieto veci sú im známe a mnohí z nich to uplatňujú, takže áno, je možné už dnes aj tých dobrovoľníkov za mnohé veci odmeniť. A ja ešte raz mnohým tým dobrovoľníkom za prácu, ktorú odviedli, ďakujem. Ďakujem pekne za slovo.
B. Bugár, podpredseda NR SR: (2005-02-03):
Pán navrhovateľ, chcete sa vyjadriť k rozprave? Áno, nech sa páči. B. Opaterný, poslanec: Súhlasím s pánom poslancom Šulajom. Som rád, že sa toto berie ako odborná problematika. Nestaviam sa do pozície, že by tento návrh zákona pokrýval alebo riešil všetky problémy, ktoré v zákone o dani z pridanej hodnoty sú. Takže vítam akúkoľvek spoluprácu. A dúfam, že sa tento zákon dostane do druhého čítania. Ďakujem pekne.
Klus, Martin, poslanec NR SR (2016-05-19):
Nevadí, môžem ho podať aj odtiaľto.
Kollár, Boris, predseda NR SR (2020-04-07):
Dávam slovo spravodajkyni, ktorú určil navrhnutý gestorský výbor pre pôdohospodárstvo a životné prostredie, poslankyni Anky, Anne Zemanovej.
Bugár, Béla, podpredseda NR SR (2018-05-29):
Pán poslanec Marček, môžte reagovať na faktické.
Jurinová, Erika, podpredsedníčka NR SR (2012-07-03):
Avšak ešte predtým dávam slovo spravodajcovi, ktorého určil navrhnutý gestorský výbor pre európske záležitosti, poslancovi Ľubomírovi Petrákovi, aby podal spravodajskú informáciu k tlači č. 100.
Figeľ, Ján, podpredseda NR SR (2013-02-06):
Ďakujem pekne. Otváram teraz všeobecnú rozpravu, do ktorej som nedostal žiadnu písomnú prihlášku. Nech sa páči ústne. Ani v tejto časti sa nikto nehlási, jedine pán poslanec Zajac, žeby. Nie, lebo sa mi zdalo, že idete k pultu. Vyhlasujem všeobecnú rozpravu za skončenú. Nepredpokladám, že by sa k nej bol alebo chcel vyjadriť. Ďakujem obom, aj navrhovateľovi, aj spravodajkyni. Prerušujem rokovanie o tomto bode programu. Nasledujúcim bodom je prvé čítanie o návrhu poslankyne Jany Žitňanskej na vydanie zákona, ktorým sa mení a dopĺňa zákon č. 308/2000 Z. z. o vysielaní a retransmisii a o zmene zákona č. 195/2000 Z. z. o telekomunikáciách v znení neskorších predpisov . Návrh zákona je uverejnený ako tlač 311. Návrh na jeho pridelenie na prerokovanie výborom je v rozhodnutí č. 285. Teraz dávam slovo pani poslankyni Jane Žitňanskej, aby tento návrh uviedla.
Paška, Pavol, predseda NR SR (2014-04-03):
(Hlasovanie.) 125 prítomných, 47 za, 56 proti, 22 sa zdržalo. Nebudeme pokračovať v rokovaní o tomto návrhu. Pán poslanec Mikuš uvedie v prvom čítaní hlasovanie o návrhu pánov poslancov Přidala a Hlinu na vydanie zákona č. 338 o vnútrozemskej plavbe. Je to tlač 939. (Hlasovanie o návrhu poslancov Národnej rady Slovenskej republiky Alojza Přidala a Alojza Hlinu na vydanie zákona, ktorým sa mení zákon č. 338/2000 Z. z. o vnútrozemskej plavbe a o zmene a doplnení niektorých zákonov v znení neskorších predpisov , tlač 939.)
M. Číž, podpredseda NR SR: (2006-09-06):
Pokračujeme v rozprave, ďalším prihláseným je pán poslanec Jozef Mikuš.
B. Bugár, podpredseda NR SR: (2005-03-21):
V rokovaní budeme pokračovať druhým čítaním o vládnom návrhu zákona o organizácii štátnej podpory výskumu a vývoja a o zmene a doplnení niektorých zákonov (tlač 1006). Prosím ministra školstva Slovenskej republiky pána Martina Fronca, aby vládny návrh zákona odôvodnil.
Kollár, Boris, predseda NR SR (2022-02-02):
Vážené pani poslankyne, vážení páni poslanci, dovoľte, aby som vás informoval o závere, rozhodnutí poslaneckého grémia. Dohodli sme sa konsenzom, že zákon o tej istej veci, keď bol raz zamietnutý, tak bude sa čakať pol roka, aj keď v tej istej veci bol jeden posunutý na dopracovanie. Toto bol konsenzus, tým pádom jeden zákon sa bude musieť, tento, stiahnuť a bude môcť byť prerokovaný až o pol roka. Ďalej, čo sa týka, veľmi veľa zákonov nám prepadlo, tak sme sa na grémiu dohodli, že teraz budeme hlasovať o zákonoch, ktoré boli prerokované, potom bude voľba, po voľbe si odsúhlasíme pravdepodobne, sme sa dohodli, že to urobíme všeobecným súhlasom, že si odsúhlasíme, že predsedovia poslaneckých klubov nám povedia, ktorí poslanci sú už tu, a môžu opäť byť zaradené prepadnuté body, ale budú pokračovať až zajtra o 9.00 hod. Čiže po voľbe a tomto odsúhlasení v pléne ukončíme dnešný rokovací deň a začneme až zajtra ráno o 9.00 hod. Ďakujem za pozornosť a ideme hlasovať. Á, pardon, s procedurálnym návrhom ešte vyskúpi... vystúpi pán poslanec Viskupič, nech sa páči.
Sulanová, Magdaléna, poslankyňa NR SR (2021-05-06):
Ďakujem pekne. Ja by som chcela zdôrazniť, že predkladaný návrh je veľmi vážnym problémom zasahujúci až do sociálnej oblasti našich občanov. Prvý, chcela by som vypichnúť také dva okruhy tohoto vážneho problému, po prvé, ako bolo spomenuté, zálohové platby. Tu sa opiera, ide vlastne o vlastníctvo bytov a nebytových priestorov a o ich vlastníkov. Samozrejme, riadi sa tu, teda tu je základným zákonom zákon č. 182/1993 Z. z., v minulosti platilo, že ak vlastník bytu neplatí, za sebou trikrát nezaplatil zálohové platby, mohli ostatní vlastníci v zmysle zálohového práv, bremena, áno, zálohového práva, mohli podať, požiadať, teda podať na dražbu byt takéhoto vlastníka. Neskôr sa to upravilo, že to bolo podmienené, že tá výška nedoplatkov musí byť 2-tisíc eur. Treba podotknúť, že tie zálohové platby sa tak zvyšovali, že už nedoplatky 2-tisíc eur v niektorých bytoch, hlavne väčších bytov a v Bratislave môžu, môže sa dosiahnuť tá, táto tieto nedoplatky napríklad už nielen po dvoch-troch mesiacoch, ale možno aj skôr, čiže až sa to nakopuje. Takže jeden problém sú tu tieto nedoplatky a druhá vec je napríklad, ak boli spomenuté, machinácie. V mnohých bytoch sa stávajú väčšinovými vlastníkmi, to znamená, jeden vlastník skúpi viacej bytov a pri hlasovaní na schôdzou, na schôdzi môže mať povedzme nadpolovičnú väčšinu alebo blí... (Prerušenie vystúpenia časomerom.)
Číž, Miroslav, podpredseda NR SR (2015-06-25):
Ďakujem pekne. Takže pán Mikloško sa nehlási, takže, kolegyne, kolegovia, teraz dávam možnosť prihlásiť sa do rozpravy ústne. Registrujem pána poslanca Hrušovského, pani poslankyňu Šípošovú, ak je to všetko, uzatváram možnosť prihlásiť sa do rozpravy ústne. Slovo má pán poslanec Hrušovský.
Zmajkovičová, Renáta, podpredsedníčka NR SR (2012-12-11):
S faktickými poznámkami sa hlási šesť poslancov. Uzatváram možnosť prihlásiť sa s faktickou poznámkou. Pán poslanec Brocka.
Náhlik, Peter, poslanec NR SR (2015-02-03):
Pán predseda, keďže sme odhlasovali body zo spoločnej správy a hlasovali sme aj o pozmeňujúcom návrhu, dajte hlasovať o tom, že vládny návrh zákona prerokujeme v treťom čítaní ihneď.
Pellegrini, Peter, predseda NR SR (2015-05-21):
Prezentujme sa a hlasujme o pozmeňujúcom návrhu pani poslankyne Vittekovej. (Hlasovanie.) Prítomných 136 poslancov, za hlasovalo 134, proti boli 2. Tento návrh sme schválili.
B. Bugár, podpredseda NR SR: (2004-03-09):
(Hlasovanie.) Prítomných 131 poslancov, za návrh 61, proti 41, zdržalo sa 29 poslancov. Tento návrh nebol schválený. Nech sa páči.
P. Hrušovský, predseda NR SR: (2003-03-06):
Teraz poprosím pána ministra Zajaca, ktorý je poverený odpovedať za pána ministra Kaníka, aby zodpovedal na otázku pána poslanca Horvátha, ktorý sa, vás nie, ale vášho iného člena vlády kolegu Kaníka pýta: „Pán minister, v súvislosti so zrušením okresných úradov k 1. 1. 2004 ako bude riešená otázka prechodu kompetencií odborov sociálnych vecí?“ Nech sa páči.
Kollár, Boris, predseda NR SR (2020-06-04):
Ďakujem. Konštatujem, že Národná rada Slovenskej republiky v tajnom hlasovaní nezvolila poslanca Mariana Kotlebu za predsedu Osobitného kontrolného výboru na činnosti Vojenského spravodajstva. Vzhľadom na to, že predseda výboru nebol zvolený, vykoná sa nová voľba. Ďalej by sme pokračovali v schôdzi a v rozprave vystúpi pán poslanec Ondrej Dostál. Prosím pána spravodajcu, aby zaujal svoje miesto. (Ruch v sále a zaznievanie gongu.) (Pokračovanie rokovania o návrhu poslancov Národnej rady Slovenskej republiky Juraja Šeligu, Alojza Baránika, Ondreja Dostála, Petry Hajšelovej a Milana Vetráka na vydanie zákona, ktorým sa mení a dopĺňa zákon č. 153/2001 Z. z. o prokuratúre v znení neskorších predpisov a ktorým sa mení a dopĺňa zákon Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov , tlač 108.)
Suja, Miroslav, poslanec NR SR (2020-12-08):
Ďakujem za slovo. Pán poslanec, 90 % vecí, čo ste povedali, nebolo nič k tomuto prednesenému bodu, ale dobre, máte na to právo, rešpektujem to. Hovoríte, že sme nepodporili zákon o ochrane života, tak si pozrite záverečné hlasovanie, aké bolo, a potom niečo také hovorte. Ste obyčajný klamár a nie kresťan! Keby nie vášho poslanca Drdula, tak to prejde, nie nás, my sme, sme zahlasovali všetci za, nikto nebol proti. Tak hovorte pravdu a neklamete tu pred všetkými! My sme boli všetci za, všetci za, čo sú v strane, všetci. Váš sa zdržal Drdul, tak, prosím vás, neklamte, neklamte tu, že my sme to nepodporili. Ako vy môžte vopchať prsty do svätenej vody, keď takto tu klamete pred všetkými, môžte sa hanbiť! A presne tak ako váš premiér, tak takisto vystúpenie máte aj vy, miesto tu žiadate podporu, aby sme vás podporili, dobrý zákon, ja nevravím, že je zlý, a potom 90 % tu napádate opozíciu, od ktorej žiadate podporu. Vy ste schizofrenik alebo je neviem čo. Však keď ja chcem niekoho podporu, tak mu nepichnem nôž do chrbta a nenadávam mu. Potom sa čudujete, že dobré veci neprechádzajú. My podporujeme každú dobrú vec. A ja som si tiež myslel, že nikto nedokáže, ako vy hovoríte, že chcete, že si myslíte, že nikto nedokáže proti tomuto zákonu zahlasovať. Ja som si tiež nemyslel, že niekto nedokáže zahlasovať proti tomu, aby sa zobrali obedy deťom, a predsa ste tu všetci zahlasovali za to, aby sa tým deťom tie obedy zobrali. Tak kto je tu farizej a pokrytec, pán poslanec? Taký ako váš premiér ste celý váš klub, česť výnimkám, ktorých si vážim.
Hort, Milan, podpredseda NR SR (2010-10-21):
Ďakujem. Pán minister, chcete reagovať? Poprosím, ale tu od rečníckeho pultu. Nech sa páči.
Laššáková, Jana, doterajšia podpredsedníčka NR SR (2016-03-23):
Pán poslanec Ján Budaj.
J. Brocka, poslanec: (2006-09-05):
Pani Angyalová, schvaľovanie zákona o štátnom rozpočte, resp. jeho neschválenie znamená rozpočtové provizórium. A to sú národohospodárske škody a vy ste ekonóm, s vami o tom nemusím dlhšie polemizovať. Ale tento zákon, keď schválime tento týždeň, tak Sociálna poisťovňa tak či tak má lehoty, veď v zákone ste ich napísali, tri roky. Osemnásť mesiacov má na to, aby naplnila tento zákon. Čiže naše rozhodovanie v priebehu niekoľkých dní nijako neovplyvní nároky dotknutých osôb. Ja si myslím, že keď budeme o tom rokovať korektne tak, že budeme rešpektovať náš vlastný zákon, nič sa nestane, len budete mať slušné spôsoby, to som chcel povedať, pani Angyalová.
P. Paška, predseda NR SR: (2010-02-11):
(Hlasovanie.) 125 prítomných, 94 za, 29 sa zdržalo, 2 nehlasovali. Návrh sme schválili.
Laššáková, Jana, podpredsedníčka NR SR (2015-09-18):
Pani poslankyňa Šedivcová, nech sa páči.
P. Hrušovský, predseda NR SR: (2004-02-03):
(Hlasovanie.) 135 prítomných, 134 za návrh, 1 sa zdržal. Schválili sme pozmeňujúci návrh pána poslanca Buriana. Ďalší návrh. Zs. Komlósy, poslanec: To sú všetky pozmeňujúce návrhy, ktoré vyplynuli z rozpravy. Z poverenia výboru navrhujem, aby sme predmetný návrh zákona postúpili do tretieho čítania.
M. Číž, podpredseda NR SR: (2007-09-20):
Teraz dávam slovo spoločnému spravodajcovi, predsedovi ústavnoprávneho výboru, pánovi poslancovi Mojmírovi Mamojkovi, aby informoval o výsledku prerokovania návrhu vo výboroch. Máte slovo, pán predseda.
Šeliga, Juraj, poslanec NR SR (2022-10-04):
Ďakujem pekne za slovo. Dámy a páni, toto je tretí pokus za tento mesiac, čo máme na stole možnosť rozhodnúť o tom, že obmedzíme oprávnenia generálneho prokurátora de facto zastaviť trestné konanie alebo zrušiť obvinenie, alebo rôzne ďalšie veci, ktoré sú k dispozícii, budem hovoriť viac laicky ako právnicky. Je úplne zarážajúce, že tento paragraf tu je roky, ale predmetom takého veľkého politického zápasu, že sa tu až vyťahujú karty v pléne a že odchádzajú poslanci, prepočítajú sa poslanci a podobne, sa stal práve § 363, ktorý doteraz nikoho príliš veľmi netrápil, ktorý tu bol a normálne sme fungovali ďalej. Ja si myslím, že to je preto, že generálny prokurátor svojimi rozhodnutiami ukazuje, že nie je ochotný rešpektovať literu zákona. Že to ustanovenie, ktoré dnes je a ktoré tu roky bolo, mu dáva príliš široký priestor, ktorý on, podľa môjho názoru, ešte posúva viac ďalej. Je naozaj neprijateľné, ak generálny prokurátor vo svojom rozhodnutí vyhodnocuje dôkazy a robí to, čo má robiť súd. Nerozumiem, prečo je taký veľký problém toto zrušiť a tvária sa niektorí kolegovia a kolegyne, že keď obmedzíme ustanovenia § 363 a nasledovné, teda obmedzíme oprávnenie generálneho prokurátora, tak nastane koniec sveta a Slovenská republika prestane byť právnym štátom. Ono to pomaly vyzerá ako keby sme chceli vypustiť čl. 1 z našej ústavy a predefinovať náš štát na niečo tyranické, autokratické a neviem aké všetky prívlastky mám použiť. Pritom sa tu iba bavíme o tom, že bude lepšie spresnený priestor, aby nedochádzalo k príliš voľnej interpretácii právomocí generálneho prokurátora, a tak aby o tom, či je niekto vinný alebo nevinný, na konci dňa naozaj rozhodoval súd. To je to kľúčové a to je to, o čom sa bavíme, a ja verím a vyslovujem nádej, že ten tretí pokus vyjde a že to posunieme opäť aspoň do druhého čítania, že bude šanca sa o tom baviť, že budeme môcť upraviť tú právomoc tak, aby s ňou naozaj nebol žiadny problém. A ak by to náhodou aj nevyšlo, no tak vyslovujem potom nádej, lebo chcem mať stále nejaký optimizmus, že podanie, ktoré pripravil pán poslanec Baránik, bude na Ústavnom súde úspešné, Ústavný súd ho prijal na ďalšie konanie, uvidíme, ako sa k tomu postaví. Dnes sa naozaj § 363 stal tak trochu symbolom, symbolom nejakého pocitu nespravodlivosti pre ľudí. On samotný, podľa mňa, nie je problém, problém je to, akým spôsobom sa vysvetľuje, akým spôsobom sa používa a je škoda, že táto debata došla tak ďaleko a je škoda, že sa proste z toho stal taký politický boj, lebo na začiatku to naozaj mohla byť normálna odborná debata, kde naozaj generálny prokurátor videl pochybenia, no tak do toho, do toho vstúpil. Ale teraz aj tón, ktorý je nastavený v tej diskusii, aj ten spôsob, akým to je celé vysvetľované, z toho robí už, žiaľbohu, viac politickú tému. Napriek tomu verím, že sa, zopakujem, že môžme to posunúť do druhého čítania, tam sa o tom v pokoji baviť aj s generálnym prokurátorom, keby tu chcel prísť, uvidíme. Držím palce tomuto návrhu zákona a ako sa hovorí, do tretice všetko dobré.
Blanár Juraj, podpredseda NR SR (2021-06-24):
Môžete tento návrh dať a pán spravodajca ho zaznamená. Ďakujem veľmi pekne. Týmto sme vyčerpali všetkých, ktorí sa prihlásili do rozpravy, teda vyhlasujem všeobecnú rozpravu za uzavretú a chcem sa spýtať pána navrhovateľa, pána ministra, že či má záujem o záverečné slovo. Nie je tomu tak. Pán spravodajca? Rovnako nie. Takže prerušujem rokovanie o tomto bode. Ďakujem pánovi ministrovi, tým dnes naplnil svoj program, aj pánovi spravodajcovi. A budeme pokračovať v prvom čítaní o návrhu poslancov Radovana Kazdu, Jaromila, Jaromíra Šíbla, Tomáša Lehotského a Ľuboša Krajčíra na vydanie zákona, ktorým sa mení a dopĺňa zákon č. 541/2004 Z. z. o mierovom využívaní jadrovej energie (tzv. atómový zákon) a o zmene a doplnení niektorých zákonov v znení neskorších predpisov (pod parlamentnou tlačou 594 a s návrhom na pridelenie výborom pod číslom 607). Udeľujem teraz slovo pánovi poslancovi Radovanovi Kazdovi, aby tento návrh predniesol za skupinu poslancov v pléne. Nech sa páči, pán poslanec, máte slovo. [Rokovanie o návrhu poslancov Národnej rady Slovenskej republiky Radovana Kazdu, Jaromíra Šíbla, Tomáša Lehotského a Ľuboša Krajčíra na vydanie zákona, ktorým sa mení a dopĺňa zákon č. 541/2004 Z. z. o mierovom využívaní jadrovej energie (atómový zákon) a o zmene a doplnení niektorých zákonov v znení neskorších predpisov , tlač 594.]
Matovič, Igor, poslanec NR SR (2014-12-04):
Vážená pani podpredsedníčka, kolegovia, kolegyne, trochu je nás tu poriedko. Predkladám návrh zákona, ktorého hlavným účelom je snaha predísť výraznému zvyšovaniu platov všetkých politikov o niekoľko sto eur, a to v situácii, keď verejný dlh Slovenskej republiky dosahuje historické maximá a obyvateľstvo je postihnuté vysokou mierou nezamestnanosti. Pokiaľ by nedošlo k navrhovanému zmrazeniu platov u niektorých ústavných činiteľov, napríklad plat poslanca Národnej rady by vzrástol v roku 2014 o viac ako 600 eur, 2015 tu malo byť napísané. Vzhľadom na to, že plat ministra je jeden a pol násobkom platu poslanca, prípadne platy iných ústavných činiteľov sú odvodené od platov poslancov, je potrebné ich plošne zmraziť všetkým ústavným činiteľom. Keď si toto prečítate, alebo teda keď som to prečítal, tak si možno sami dávate otázku, že čo ten Matovič navrhuje, však vlastne toto sme si tu schválili pred časom. A áno, je to pravda. lebo my sme vlastne prišli s týmto návrhom zákona, sme ho predložili niekedy, sa mi zdá, že koncom augusta do podateľne Národnej rady. No a, čuduj sa svete, potom týždeň po nás prišiel obdobný návrh zákona takisto skupiny poslancov, z dielne poslancov strany SMER, no a bývalý náš predseda parlamentu Paška, keďže on bol taký spravodlivý, tak rozhodol o tom, že najprv sa prerokuje to, čo prišlo neskôr, čiže uprednostnil klientelisticky svojich vlastných kolegov, a teda tým pádom sa rokovalo o návrhu, ktorí predložili poslanci vládnej strany SMER, a teda nie o našom návrhu. A teda kým ho, o tom návrhu sa rokovalo už na septembrovej schôdzi, lebo sa to dostalo samozrejme do poradia, tak o našom návrhu sa rokuje až v decembri. Čiže toto je ten, by som povedal, že keď z pozície najvyššieho ústavného činiteľa alebo druhého najvyššieho ústavného činiteľa, predsedu, parlamentu Pašku vlastne tolerujeme takýto klientelistický prístup už aj v takýchto veciach ako, že kedy uprednostňuje svojich vlastných poslancov, predraďuje ich návrhy pred opozičné, de facto totožné návrhy zákonov, tak potom sa ani nemôžme čudovať, že vlastne nominanti strany SMER, ako sme sa dnes dozvedeli, aj teda, aj poslanec vládnej strany SMER, v pohode a na dennodennom poriadku Slovensko rozkrádajú. Lebo si myslia, že však to môžu, môžu sa sami seba uprednostniť, svoj vlastný záujem pred záujmom väčšiny, alebo nie záujmom väčšiny, ale teda celej spoločnosti, a tým pádom korupciu, keď pácha druhý najvyšší ústavný činiteľ, lebo klientelizmus je forma korupcie, tak je normálne, že ju potom páchajú aj oni, keď sa dostanú ku korytu. Napriek tomu považujem za fér, aby som predstavil teda návrh zákona a aby sme normálne o ňom hlasovali. Ďakujem.
M. Číž, podpredseda NR SR: (2006-12-07):
Slovo má pán poslanec Liška.
Hrnčiar, Andrej, podpredseda NR SR (2017-03-28):
Končím možnosť nahlásiť sa s faktickými poznámkami. Na vystúpenie pána poslanca 6 faktických poznámok. Nech sa páči, pán poslanec Grendel.
Bugár, Béla, podpredseda NR SR (2017-12-05):
Pán poslanec Dostál, nech sa páči, môžte reagovať na faktické.
Žitňanská, Lucia, ministerka spravodlivosti SR (2012-02-29):
Ďakujem pekne za slovo, pán predseda. Vážený pán predseda, vážené panie poslankyne, páni poslanci, vláda Slovenskej republiky podáva Národnej rade návrh na skrátené legislatívne konanie k vládnemu návrhu zákona, ktorým sa mení a dopĺňa zákon č. 25 z roku 2006 o verejnom obstarávaní a o zmene a doplnení niektorých zákonov v znení neskorších predpisov, ktorým sa transponuje smernica Európskeho parlamentu a Rady 2009/81/ES z 13. júla 2009 o koordinácii postupov pri zadávaní určitých zákaziek na práce, zákaziek na dodávku tovaru a zákaziek na služby verejnými obstarávateľmi alebo obstarávateľmi v oblasti obrany a bezpečnosti a o zmene a doplnení smerníc 2004/17/ES a 2004/18/ES. Transpozičná lehota na jej prijatie márne uplynula 21. augusta 2011. Prerokovať vládny návrh zákona v skrátenom legislatívnom konaní je potrebné z dôvodu že v súčasnosti je voči Slovenskej republike vedené konanie Európskej komisie podľa článku 258 Zmluvy o fungovaní Európskej únie týkajúce sa porušenia, čísla porušenia, č. 2011/1133 z dôvodu nesplnenia povinnosti vykonať opatrenia za účelom transpozície obrannej smernice. Okrem uvedeného vzniká riziko, že oneskorená transpozícia predmetnej smernice môže vyvolať ďalšie formálne konania Európskej komisie voči Slovenskej republike v konkrétnych prípadoch zadávania zákaziek v oblasti obrany a bezpečnosti, ktorá v súčasnosti nie je právne reglementovaná. Navyše neprebratím obrannej smernice vzniká riziko, že povinné osoby budú postupovať podľa ustanovení platného zákona o verejnom obstarávaní, ktorý nie je v súlade s obrannou smernicou, čím sa nevytvára prostredie hospodárskej súťaže pri zákazkách v oblasti obrany a bezpečnosti. Uvedené skutočnosti znamenajú hrozbu značnej hospodárskej škody, ktorá môže mať v prípade neuskutočnenia rýchlej nápravy, t. j. prebratia opravnej smernice do právneho poriadku Slovenskej republiky, negatívny účinok. Ďakujem pekne a poprosím o prerokovanie návrhu na skrátené legislatívne konanie. Ďakujem.
P. Hrušovský, podpredseda NR SR: (2002-05-16):
Návrh sme schválili. Pristúpime k tretiemu čítaniu. Otváram rozpravu o tomto bode programu. Pýtam sa, či sa chce niekto prihlásiť do rozpravy ústne. Pán poslanec Slafkovský. Končím možnosť ďalších prihlášok do rozpravy.
Hrušovský, Pavol, predseda NR SR (2011-10-19):
Je to bez odporúčania výboru, rozhodnime sa slobodne. (Smiech v sále.) (Hlasovanie.) 147 prítomných, 77 za, 4 proti, 66 sa zdržalo. Národná rada Slovenskej republiky vládny návrh zákona o slobodnom prístupe k informáciám schválila. Pán poslanec Janiš, predseda výboru pre hospodárstvo, prosím, aby ste uviedli návrhy hlasovaní k vládnemu návrhu zákona, ktorým sa mení a dopĺňa zákon č. 136/2001 Z. z. o ochrane hospodárskej súťaže a o zmene a doplnení zákona Slovenskej národnej rady č. 347/1990 Zb. o organizácii ministerstiev a ostatných ústredných orgánov štátnej správy Slovenskej republiky v znení neskorších predpisov v znení neskorších predpisov (tlač 478). Nech sa páči.
P. Paška, predseda NR SR: (2010-04-27):
(Hlasovanie.) 82 prítomných, 69 za, 11 sa zdržalo, 2 nehlasovali. Sme v treťom čítaní . Otváram rozpravu. Pýtam sa, či má niekto záujem vystúpiť. Nie. Vyhlasujem rozpravu za skončenú a budeme hlasovať o návrhu ako o celku.
M. Číž, podpredseda NR SR: (2007-02-06):
Teraz dávam slovo  spoločnej spravodajkyni výborov z ústavnoprávneho výboru pani poslankyni Lucii Žitňanskej a žiadam ju, aby informovala Národnú radu o výsledku  rokovania výborov o tomto návrhu zákona a aby odôvodnila návrh a stanovisko gestorského výboru. Nech sa páči.
Grendel, Gábor, podpredseda NR SR (2022-05-10):
Pán poslanec Tomáš Taraba.
Jurinová, Erika, podpredsedníčka NR SR (2015-11-24):
Ďakujem, pán poslanec. Na vaše vystúpenie sú tri faktické poznámky. Uzatváram možnosť prihlásiť sa s faktickou. Pán poslanec Lipšic, nech sa páči.
Danko, Andrej, predseda NR SR (2019-02-01):
Poslankyňa Nehézová.
Bugár, Béla, podpredseda NR SR (2011-09-07):
Pán poslanec Rafaj, nech sa páči, môžete odpovedať na faktickú.
Simon, Zsolt, poslanec NR SR (2013-03-19):
Ďakujem pekne. Pán kolega, máte pravdu. Keby sme v tejto krajine nerozdávali investičný stimul a nerozdali, táto vláda nerozdala investičný stimul bezhlavo, na udržanie pracovných miest, nie že na vytváranie nových, na udržanie, tak by sme mohli znížiť dane pre všetkých živnostníkov a podnikateľov v tejto krajine a žilo by sa im tu lepšie. Zamestnali by viac ľudí a nerástla by nezamestnanosť. Ale teraz v skutočnosti investičné stimuly táto krajina kdesi aj potrebuje, ale nie celoplošne. Nie v lokalite Bratislavy, Trenčína, ale v lokalite Rimavskej Soboty, v lokalite Spiša, tam, kde je vysoká miera nezamestnanosti 20 rokov. Pán kolega, nemáte pravdu s SCP Ružomberok. Oni nedostali investičný stimul na ten kotol len tak. O tej investícii sa rozhodlo dávno pred touto vládou, ako nastúpila, to ešte začiatkom minulého roku za predchádzajúcej vlády, že budú mať surovinu, že budeme s nimi rokovať. Vy ste im dali 20, táto vláda im dala 25 miliónov daňovej úľavy a teraz od januára dostávajú ročne drevo, dodávky od štátnych lesov o 4 mil. eur lacnejšie, ako to urobili, a podpísali zmluvu s odberateľom Lencingu do papierne v Rakúsku, lebo tam je cena o 4 eurá vyššie. Pri milióne kubíkov, keď to zoberiem na päť rokov, tak to je dosť veľká pálka.
Pellegrini, Peter, predseda NR SR (2015-02-12):
Ďakujem pekne. Budeme pokračovať o 11.15 hodine vystúpením pána poslanca Juraja Blanára. (Krátka prestávka.) (Po prestávke.)
B. Bugár, podpredseda NR SR: (2001-09-13):
Pán poslanec Zelník.
Jurzyca, Eugen, poslanec NR SR (2015-03-25):
Ďakujem pekne. Chcel by som len doplniť, že nielen priame zahraničné investície klesajú, ale podľa správy Európskej komisie klesajú investície do slovenskej ekonomiky viac než investície do ekonomík okolitých krajín. Tiež by som chcel doplniť informáciu, že nielen nám odchádzajú špičkoví študenti masovo študovať do zahraničia oveľa viac, než je to v priemere OECD alebo v Európskej únii, oveľa, oveľa viac. Ale už aj Slovenky rodia oveľa viac v zahraničí, približne podľa Štatistického úradu 10 % detí sa Slovenkám s trvalým pobytom na Slovensku narodí dieťa v zahraničí, čiže už aj tie novonarodené deti sú vlastne vyvezené von. A k samotnému návrhu technicky chcem povedať, škoda, že poslanci za SMER nediskutujú, skúsim sa zahrať na podporovateľa toho návrhu ministra financií a sám si aj odpoviem, on totižto hovoril, že asi štvrtina firiem štyri roky v kuse neplatí daň. To je pravda. Ale ak má byť ten argument seriózny, tak by mal byť doplnený informáciou o obrate tých firiem. Pretože je celkom možné, že tá štvrtina, to sú práve tie firmy, o ktorých hovoril Jozef Mihál alebo Janka Kiššová. To znamená matka alebo nejaká maličká firmička, ktorá má nulový obrat. Čiže takúto informáciu mal minister financií poskytnúť v diskusii o tom, keď presadzoval zavedenie týchto licencií. A neposkytol.
Glváč, Martin, podpredseda NR SR (2017-12-13):
Pán poslanec Fecko.
Laššáková, Jana, podpredsedníčka NR SR (2015-12-02):
Na vystúpenie pána poslanca nie sú faktické poznámky. Vyhlasujem rozpravu za skončenú. Pán navrhovateľ, chcete k tomu niečo uviesť? Pani spravodajkyňa tiež nie. Prerušujem rokovanie o tomto bode programu. Budeme pokračovať prvým čítaním o návrhu skupiny poslancov na vydanie ústavného zákona, ktorým sa mení Ústava Slovenskej republiky č. 460/1992 Z. z. v znení neskorších predpisov. Návrh ústavného zákona je pod tlačou 1838. Návrh na jeho pridelenie na prerokovanie výborom je v rozhodnutí č. 1843. Dávam slovo poslancovi Igorovi Hraškovi, aby za skupinu poslancov návrh ústavného zákona uviedol. Nech sa páči, pán poslanec. (Rokovanie o návrhu skupiny poslancov Národnej rady Slovenskej republiky na vydanie ústavného zákona, ktorým sa dopĺňa Ústava Slovenskej republiky č. 460/1992 Zb. v znení neskorších predpisov , tlač 1838.)
Blaha, Ľuboš, poslanec NR SR (2014-11-08):
Páni kolegovia, tento spor naozaj nemusel vyzerať tak, ako ste ho predviedli. Mohol byť oveľa kultivovanejší, mohol byť vecnejší. Slovom, som si istý, že každý z poslancov SMER-u vám povie, že odsudzujeme korupciu, že sme veľmi radi, že premiér konal, že majú byť potrestaní tí, ktorí budú, ktorí budú usvedčení, lebo to je právny štát, ktorí budú usvedčení z toho, že spáchali trestný čin, samozrejme. Odmietame schránkové firmy, odmietame aj schránkové strany, odmietame akýkoľvek schránkový a netransparentný spôsob podnikania. Ja osobne by som do toho zapojil, že odmietam aj akýkoľvek nesociálny spôsobom podnikania, a v tom je tá naša ľavicovosť. Ale neexistuje, že by ste vy nás mohli, vy určite nie, ale ani ľudia nás obviňovať z toho, že sme nejakým spôsobom ako strana namočení do niečoho nekalého. Nie, nie sme. Sme sociálni demokrati, sme na to hrdí a verím tomu, že ľudia to aj ocenia v komunálnych voľbách. Ďakujem. (Potlesk.)
Čepček, Martin, poslanec NR SR (2021-11-11):
Takže ja sa pýtam, že kedy tu budeme mať zákon, ktorý by zvýšil platy lekárom, to je jedna vec. Už dnes vieme, že v Žiline 2 500 lekárov, čo je viac ako 95 %, sú pripravení podať výpoveď. Rakúski zdravotníci protestovali pre nedostatok personálu, pre preťaženosť a ako vieme, tam sú tie platy ďaleko vyššie. Tak ja sa pýtam, že kedy budeme zvyšovať platy lekárom a zdravotným sestrám. A to isté vyjadril aj pán Visolajský, ktorý je z lekárskych odborových zväzov, že sú pre neho sklamaním tieto veci a vláda ani ministerstvo zdravotníctva sa v ničom z minulého roka nepoučili a opakujú chyby z minulého roka, keď v decembri nechali prijať realitu a konať účinne, teda nechceli prijať realitu a konať účinne. Jednu takú myšlienku tam povedal, že pandémiu by sme mali vyhrať pred vstupom do nemocnice, nie v nemocnici. To už má, to znamená, pán doktor myslí si, že by sme mali ľudí liečiť alebo aspoň preventívne nejakým spôsobom riešiť a nie až potom, keď sa dostanú do nemocnice. Potom tie štatistiky máme také, aké máme. Tak ja sa pýtam, či je pripravený zákon na pomoc lekárom a zdravotným sestrám, čo sa týka zvýšenia ich platov. Ďakujem.
Kolíková, Mária, poslankyňa NR SR (2023-12-13):
Ďakujem veľmi pekne, pán predsedajúci, ja opätovne žiadam, aby ste prerušili schôdzu. Je zrejmé, že nie sú naplnené podmienky rokovacieho poriadku, a to či už v zmysle § 29 ods. 1, ale ani paragrafu... (Prerušenie vystúpenia predsedajúcim.)
Bittó Cigániková, Jana, poslankyňa NR SR (2024-01-26):
Ďakujem pekne. Chcem navrhnúť, aby parlament odporučil koaličným poslancom, aby sa išli v tento historický okamih odfotiť pred väznicu.
Šimkovičová, Martina, ministerka kultúry SR (2023-12-14):
Ďakujem za túto otázku. Už som sa bála, že nebude. Vážený pán podpredseda, vážené kolegyne a vážení kolegovia, tu by sa dalo jednoducho odpovedať – nie, nemoderujem. Ale mám to trošku rozšírené. Moderovanie je riadenie priebehu diskusie. Ja neriadim diskusiu, len odpovedám na otázky verejnosti a diskutujem s kolegom, tuto s pánom poslancom. Neviem o tom, že by som zámerne a premyslene riadila nejakú diskusiu. Poskytujem odpovede na otázky ľuďom, súčasne voľne diskutujem na spoločenské témy. Myslím, že v týchto verejných vystúpeniach absentuje nejaká dramaturgia, nejaký riadený koncept, a preto nemožno hovoriť o niečom ako o žurnalistickom výstupe. Ide len o voľnú diskusiu viacerých ľudí. No a v rámci slobody slova mám ako občan právo voľne diskutovať s hocikým a na hocijakú tému. Toľko.
P. Paška, predseda NR SR: (2006-10-19):
Nech sa páči.
Kollár, Boris, predseda NR SR (2023-06-20):
Prosím, prezentujme sa a hlasujeme. (Hlasovanie.) Prítomných 125, za 85, 6 proti, 33 sa zdržalo, 1 nehlasoval. Konštatujem, že Národná rada vyslovila súhlas s uvedenou zmluvou. Pristúpime k hlasovaniu o návrhu pos... skupiny poslancov na prijatie uznesenia Národnej rady k uznaniu hladomoru na Ukrajine v rokoch 1932 – 1933 za genocídu. Je to tlač 1734. Dávam slovo spravodajkyni z výboru pre ľudské práva a národnostné menšiny pani poslankyni Kataríne Hatrákovej, aby hlasovanie uviedla. (Hlasovanie o návrhu skupiny poslancov Národnej rady Slovenskej republiky na prijatie uznesenia Národnej rady Slovenskej republiky k uznaniu hladomoru na Ukrajine v rokoch 1932 – 1933 za genocídu , tlač 1734.)
Jurinová, Erika, podpredsedníčka NR SR (2014-02-04):
Poprosím teraz do rozpravy prihláseného pána poslanca Miroslava Beblavého. Nech sa páči.
Danko, Andrej, podpredseda NR SR (2024-06-21):
Reagujte na vystupujúceho faktickými! Pani poslankyňa Plaváková prihlásená do rozpravy.
Šimečka, Michal, podpredseda NR SR (2024-09-10):
Ďakujem. Pán poslanec Šmilňák.
Kuffa, Štefan, poslanec NR SR (2014-06-03):
Presne tak. Je tu ten návrh na registrované partnerstvá. To je to, čo si v piatok rozprával, pán kolega, že aký bezvýznamný papier, a odrazu tuná za nejakú menšinovú skupinu bojuješ vehementne aj predkladáš tuná pozmeňujúci návrh. Tá tvoja rozprava bola plná demagógie. A dovolím si, pán predseda, keď ste tuná, aj možno zhodnotíte to, ale ja si dovolím povedať, že tuná nebol dodržaný rokovací poriadok. V zmysle § 29 poslanec môže v rozprave podať k prerokúvanej veci pozmeňujúce alebo doplňujúce návrhy, ktoré musia byť vyhotovené písomne a riadne sformulované. Dovolím si povedať, že to nebolo riadne sformulované. O čom my budeme hlasovať? O tvojom pozmeňováku alebo o tvojich demagogických názoroch, ktoré si tu odprezentoval? O čom my budeme hlasovať? Buď taký láskavý, mi to potom povedz, lebo ja si myslím, že ten pozmeňujúci návrh, ktorý si tuná ako predniesol so svojimi demagógiami, ktoré si tuná ako do toho vnášal. Ako my máme o tom hlasovať? Ak máš teda iný názor, môžeš ho tu odprezentovať, ale to nemotaj tuná. Si dosť dlho v tej Národnej rade, aby si vedel, jak máš tuná vystupovať a jak predkladať pozmeňujúce návrhy. To je presne to, ja hovorím, prepáčte mi za výraz, ale ty si si kopol sám sebe do zadku. Sám sebe si si kopol do zadku, lebo pred chvíľou alebo pred pár dňami, keď si tuná rozprával, že komu o aký papier ide. A tebe ide o aký papier? Pre koho tuná teraz bojuješ? O aký papier ti tu ide? O aký papier? Buď taký dobrý, vysvetli to. O aký papier ti tu ide? (Reakcia z pléna.) Presadzuješ tuná demagógiu, znova to zopakujem, demagógiu, mýliš tuná mladých ľudí. Ak to sledujú nejakí mladí ľudia, neverte tomuto, tuná tomuto demagógovi, ktorý tuná prezentuje takéto bludy.
Bugár, Béla, podpredseda NR SR (2016-04-21):
Pán poslanec Gröhling.
Laššáková, Jana, podpredsedníčka NR SR (2013-04-30):
Ďakujem pekne, pán spravodajca, zaujmite miesto určené pre spravodajcov. Otváram rozpravu. Do rozpravy som dostala písomnú prihlášku pána poslanca Jána Mičovského z klubu OĽaNO. Nech sa páči, pán poslanec, máte slovo.
Spišiak, Jaroslav, poslanec NR SR (2023-10-25):
Sľubujem. (Potlesk.)
Kollár, Boris, predseda NR SR (2022-02-08):
S ďalším procedurálnym návrhom vystúpi pán poslanec Šeliga.
Ďuriš Nicholsonová, Lucia, podpredsedníčka NR SR (2018-10-23):
Päť faktických poznámok, na vaše vystúpenie, pán poslanec. Končím možnosť prihlásiť sa s faktickou poznámkou. Tak teraz neviem... Štyri faktické poznámky. Končím možnosť prihlásiť sa s faktickou poznámkou. Pán poslanec Dostál.
I. Štefanec, poslanec: (2009-06-25):
Vážený pán minister hospodárstva, interpelujem vás vo veci zverejnenia akcionárskej zmluvy akcionárov Jadrová a vyraďovacia spoločnosť, a. s. a ČES Bohunice, a. s. Žiadam vás v zmysle zákona 211/2000 Z. z. o slobodnom prístupe k informáciám o jej úplné zverejnenie. Ďakujem.
Grendel, Gábor, podpredseda NR SR (2021-07-25):
Teraz budeme hlasovať v druhom čítaní o vládnom návrhu zákona, ktorým sa mení a dopĺňa zákon č. 280/2017 Z. z. o poskytovaní podpory a dotácie v pôdohospodárstve a rozvoji vidieka, ktorý prerokúvame takisto v skrátenom legislatívnom konaní, tlač 623. Dávam slovo predsedovi výboru pre pôdohospodárstvo a životné prostredie pánovi poslancovi Jaroslavovi Karahutovi, aby hlasovanie uvádzal. (Hlasovanie o vládnom návrhu zákona, ktorým sa mení a dopĺňa zákon č. 280/2017 Z. z. o poskytovaní podpory a dotácie v pôdohospodárstve a rozvoji vidieka a o zmene zákona č. 292/2014 Z. z. o príspevku poskytovanom z európskych štrukturálnych a investičných fondov a o zmene a doplnení niektorých zákonov v znení neskorších predpisov v znení neskorších predpisov , tlač 623.)
Cmorej, Peter, poslanec NR SR (2021-11-09):
Pani kolegyňa, toto sa zle počúvalo, takže klameme a lobisti za potraty. Pani kolegyňa, komora gynekológov klame? Komisárka pre ľudské práva klame? Neklamete a netárate náhodou vy? Ste tu prečítali krajiny, ktoré majú dlhšiu čakaciu dobu ako na Slovensku. A čo tie krajiny, ktoré majú kratšiu alebo žiadnu čakaciu dobu? Tie už, samozrejme, nečítate. Hovoríte o lobistkách za potraty, predpokladám, že ste hovorili o Možnosti voľby, čo je jedna z tých hlučnejších skupín. To sú ženy s deťmi, chceli sa so mnou stretnúť, prišli aj so svojimi deťmi, jedna z nich je tehotná. To naozaj si ich dovoľujete nazývať lobistkami za potraty? Však už sa, prosím vás, uvedomte aj vy!
Lehotský, Tomáš, poslanec NR SR (2020-11-04):
Pán predsedajúci, ďakujem za slovo. Žiadam vás, aby sme posunuli návrh zákona do druhého čítania.
Karahuta, Jaroslav, poslanec NR SR (2023-05-09):
Ja ďakujem pekne za slovo. Ja len krátka poznámka k tomu, čo bolo povedané. Neviem, či som dobre počul, rozumel, ale tá legislatívna zákonná úprava mala byť urobená do roku 2020. Čiže rok 2019, 2020. To znamená, že mala byť urobená ešte za pôsobnosti predchádzajúcej, predchádzajúcej vlády. Čiže vlastne sa len preniesol dlh a záväzok z minulosti na terajšie. Ďakujem pekne.
Pellegrini, Peter, predseda NR SR (2024-02-08):
Prezentujme sa a hlasujme o bode 70 druhého pozmeňujúceho návrhu pána poslanca Galka. (Hlasovanie.) Prítomných 128, za 15, proti 76, zdržalo sa 37. Tento bod sme neschválili.
Žiga, Peter, podpredseda NR SR (2024-05-15):
Predtým ako dám priestor pánovi poslancovi Hajkovi v rámci rozpravy, vyjadrím sa aj ja k tomu dňu otvorených dverí v rámci ambasád v našej Národnej rade. Dovolím si to ako úradujúci predseda Národnej rady. Každá, každý zástupca akreditovanej ambasády na Slovensku má dvere otvorené v Národnej rade. Rozdiel medzi prístupom ruského veľvyslanca a iných veľvyslanectiev bol v tom, že pán Bratčikov bol ohlásený aj u vedenia Národnej rady, že sem príde. Zástupcovia iných ambasád sem prišli ako turisti a takto ich aj musíme vnímať. Ďakujem pekne. Pán poslanec Hajko, môžete vystupovať ďalej. (Potlesk.)
Sulík, Richard, predseda NR SR (2011-03-22):
Ďakujem. Poprosím spravodajkyňu, ktorú určil navrhnutý gestorský výbor, aby zaujala stanovisko. Pani poslankyňa Vitteková, nech sa páči.
Kollár, Boris, predseda NR SR (2020-04-28):
Ďakujem pekne. Chce reagovať na faktické poznámky pán poslanec Szőllős? Nie. Ďakujem pekne. Ďalší v rozprave vystúpi pán poslanec Šimko, nech sa páči, pán poslanec, máte slovo.
P. Hrušovský, predseda NR SR: (2005-02-02):
(Prestávka.) (Po prestávke.)
Petráš, Vladislav, poslanec NR SR (2013-10-17):
Pán predseda, keďže sme odhlasovali body zo spoločnej správy dajte hlasovať o tom, že prerokovaný vládny návrh zákona prerokujeme v treťom čítaní ihneď.
Laššáková, Jana, podpredsedníčka NR SR (2015-05-21):
Pani poslankyňa chce položiť doplňujúcu otázku. Nech sa páči, máte slovo.
Grendel, Gábor, podpredseda NR SR (2023-05-17):
Ďakujem za informáciu. Prerušujem rokovanie o tomto bode programu. Ďalším bodom je prvé čítanie o návrhu poslancov Juraja Šeligu, Milana Vetráka, Gábora Grendela, Jany Žitňanskej a Miroslava Kollára na vydanie zákona, ktorým sa mení a dopĺňa zákon č. 90/2016 Z. z. o úveroch na bývanie a o zmene a doplnení niektorých zákonov v znení neskorších predpisov. Návrh je uverejnený ako tlač 1604, návrh na pridelenie tej tlači výboru je na rozhodnutí č. 1669. Dávam slovo pani poslankyni Jane Žitňanskej aby návrh zákona uviedla. (Rokovanie o návrhu poslancov Národnej rady Slovenskej republiky Juraja Šeligu, Milana Vetráka, Gábora Grendela, Jany Žitňanskej a Miroslava Kollára na vydanie zákona, ktorým sa mení a dopĺňa zákon č. 90/2016 Z. z. o úveroch na bývanie a o zmene a doplnení niektorých zákonov v znení neskorších predpisov , tlač 1604.)
Jurzyca, Eugen, poslanec NR SR (2018-09-20):
Ďakujem pekne, dobrý deň. Dámy a páni, v súlade s § 73 zákona o rokovacom poriadku som bol určený predsedom výboru za spravodajcu k uvedenému návrhu zákona. Predkladám informáciu k predloženému návrhu zákona. Návrh spĺňa náležitosti podľa rokovacieho poriadku a legislatívnych pravidiel tvorby zákonov. Súčasťou predloženého návrhu je aj stanovisko ministerstva financií. Zo znenia uvedeného návrhu zákona je zrejmý účel navrhovanej úpravy, o tom už hovoril pán predkladateľ. Osobitne oceňujem, že si dali tú prácu a po prvé našli metodiku, ako by sa technicky dalo demotivovať štát vyberať zbytočné pokuty. A po druhé je ešte zaujímavé, že našli aj dôkaz v dôvodovej správe, že sa to tak deje, v dôvodovej správe uvádzajú citát z listu ministra financií. Pokračujem. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákon prerokovali: Výbor Národnej rady pre financie a rozpočet, Ústavnoprávny výbor Národnej rady. Za gestorský výbor navrhujem Výbor Národnej rady pre financie a rozpočet. Zároveň odporúčam, aby výbory uvedený návrh prerokovali do 30 dní a gestorský výbor do 32 dní od jeho prerokovania v prvom čítaní na schôdzi Národnej rady. Pani predsedajúca, prosím, otvorte rozpravu k uvedenému návrhu zákona.